Read in English . Bejn Diċembru u Jannar, tħarrku 24 stabbiliment talli kisru r-regolamenti kontra l-Covid-19 ordnati mill-awtoritajiet tas-saħħa. Kelliem għall-Ministeru tat-Turiżmu qal lil Newsbook.com.mt li kien hemm 16-il stabbiliment li kiser ir-regolamenti f'Diċembru u f'Jannar, s'issa, kien hemm tmien stabbilimenti li ġew imħarrkin mill-Awtorità Maltija għat-Turiżmu. Huwa spjega li dan minħabba li kisru dawn ir-regolamenti: Id-distanza bejn l-imwejjed ma kinitx ta' żewġ metri kwadri biss (jekk barra) jew tliet metri kwadri (jekk ġewwa) Kien hemm aktar nies ġol-istabbiliment minn dak permess (jiġifieri ta' persuna kull sitt metri kwadri ġewwa, jew persuna kull erba' metri kwadri barra) Li n-nies inqdew bilwieqfa, ma baqgħux bilqiegħda mal-mejda. Żied jgħid li ġeneralment dawk li jiġu mħarrkin jew ikollhom aktar minn nuqqas wieħed jew tnejn, jew inkella ma jkunux osservaw twissijiet preċedenti. Ftit tal-jiem ilu, l-Assoċjazzjoni tal-Pulizija f'Malta (MPA) qajmet tħassib fuq jekk hawnx stabbilimenti li qegħdin jiftħu minkejja li suppost magħluqin sabiex jitrażżan il-coronavirus, billi fl-inħawi ta' Paceville qed jiġu rrappurtati ħafna argumenti u ġlied. X'qalet l-MPA? Kif qed ikun hemm inċidenti f'Paceville jekk l-istabbilimenti magħluqin? – MPA Wieħed jista' jirrapporta ksur ta' dawn ir-regoli dwar it-turiżmu fuq 21692447 jew b'email fuq tourismcovid-19helpline@visitmalta.com . Fis-sajf 12-il stabbiliment jiksru l-protokolli Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_600a661837b35_rand.td-a-rec-img{text-align:left}.td_uid_3_600a661837b35_rand.td-a-rec-img img{margin:0 auto 0 0}